Έντυπο καταγγελίας προς την Ευρωπαϊκή Επιτροπή, για παράβαση του κοινοτικού δικαίου από κράτος μέλος

(1999/C 119/03)

ΚΑΤΑΓΓΕΛΙΑ(1)

ΠΡΟΣ ΤΗΝ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΜΗ ΤΗΡΗΣΗ ΤΟΥ ΚΟΙΝΟΤΙΚΟΥ ΔΙΚΑΙΟΥ

1. Επώνυμο και όνομα του καταγγέλοντος:

2. Ενδεχομένως, αντιπροσωπευομένου από:

3. Υπηκοότητα:

4. Διεύθυνση ή έδρα(2):

5. Τηλέφωνο/φαξ/ηλεκτρονικό ταχυδρομείο:

6. Τομέας και τόπος/τόποι δραστηριότητας:

7. Κράτος μέλος ή δημόσιος οργανισμός που δεν έχει, κατά την άποψη του καταγγέλοντος, τηρήσει το κοινοτικό δίκαιο:

8. Όσο το δυνατόν ακριβέστερη έκθεση των καταγγελόμενων γεγονότων:

9. Στο μέτρο του δυνατού, αναφέρατε τη διάταξη(-εις) του κοινοτικού δικαίου (συνθήκες, κανονισμοί, οδηγίες, αποφάσεις, κ.λπ. τις οποίες θεωρεί ο καταγγέλλων ότι παραβιάζονται από το συγκεκριμένο κράτος μέλος:

10. Κατά περίπτωση, αναφέρατε την ύπαρξη κοινοτικής χρηματοδότησης (προσδιορίζοντας, ει δυνατόν, τα στοιχεία) την οποία λαμβάνει ή μπορεί να λάβει το συγκεκριμένο κράτος μέλος, σε σχέση με τα καταγγελόμενα γεγονότα:

11. Ενδεχόμενα διαβήματα που έχουν ήδη γίνει στις υπηρεσίες της Επιτροπής (ει δυνατόν, να επισυναφθεί αντίγραφο της ανταλλαγείσας αλληλογραφίας):

12. Ενδεχόμενα διαβήματα που έχουν ήδη γίνει σε άλλα όργανα ή κοινοτικές αρχές (για παράδειγμα, Επιτροπή Αναφορών του Ευρωπαϊκού Κοινοβουλίου, Ευρωπαίος Διαμεσολαβητής). Ει δυνατόν, αναφέρατε τα στοιχεία που έχουν δοθεί από αυτές τις αρχές στα διάβημα που πραγματοποιήθηκε από τον καταγγέλλοντα:

13. Διαβήματα που έχουν ήδη γίνει στις εθνικές αρχές - κεντρικές, περιφερειακές ή τοπικές - (ει δυνατόν, να επισυναφθεί αντίγραφο της ανταλλαγείσας αλληλογραφίας):

13.1. διοικητικά διαβήματα (για παράδειγμα, καταγγελία στις αρμόδιες εθνικές διοικητικές αρχές - κεντρικές, περιφερειακές ή τοπικές - ή και στον εθνικό ή περιφερειακό Διαμεσολαβητή):

13.2. προσφυγές ενώπιον των εθνικών δικαστηρίων ή άλλες διαδικασίες που χρησιμοποιήθηκαν (για παράδειγμα, διαιτησία ή συμβιβασμός). (Αναφέρατε αν έχει ήδη εκδοθεί απόφαση ή διαιτητική απόφαση και επισυνάψατε, ενδεχομένως, το κείμενο αυτής της απόφασης ή διαιτητικής απόφασης)::

14. Ενδεχομένως, αναφέρατε στο σημείο αυτό και επισυνάψατε στο παράρτημα, τα δικαιολογητικά έγγραφα και τα αποδεικτικά στοιχεία που μπορούν να προσκομισθούν προς υποστήριξη της καταγγελίας, συμπεριλαμβανομένων των σχετικών εθνικών διατάξεων:

15. Απόρρητο (να σταυρωθεί το ένα από τα δύο τετραγωνίδια που ακολουθούν(3):

[square ] "Επιτρέπω στην Επιτροπή να αποκαλύψει τα στοιχεία μου κατά τα διαβήματά της στις αρχές του κράτους μέλους κατά του οποίου στρέφεται η καταγγελία".

[square ] "Ζητώ από την Επιτροπή να μην αποκαλύψει τα στοιχεία μου κατά τα διαβήματά της στις αρχές του κράτους μέλους κατά του οποίου στρέφεται η καταγγελία".:

16. Τόπος, ημερομηνία και υπογραφή του καταγγέλλοντος/του αντιπροσώπου:

(Επεξηγηματική σημείωση που πρέπει να αναγράφεται στην οπίσθια όψη του εντύπου καταγγελίας)

Κάθε κράτος μέλος είναι υπεύθυνο για την εφαρμογή (εμπρόθεσμη μεταφορά, συμφωνία και ορθή εφαρμογή) του κοινοτικού δικαίου στην εσωτερική έννομη τάξη του. Δυνάμει των συνθηκών, η Επιτροπή των Ευρωπαϊκών Κοινοτήτων επαγρυπνεί για την ορθή εφαρμογή του κοινοτικού δικαίου. Συνεπώς, όταν ένα κράτος μέλος δεν τηρεί αυτό το δίκαιο, η Επιτροπή διαθέτει ίδιες εξουσίες (προσφυγή λόγω παράβασης) για να προσπαθήσει να θέσει τέλος σε αυτή την παράβαση και, ενδεχομένως, προσφεύγει στο Δικαστήριο των Ευρωπαϊκών Κοινοτήτων. Η Επιτροπή προβαίνει, είτε με βάση των καταγγελία είτε με βάση εικαζόμενες παραβάσεις που διαπιστώνει αυτεπαγγέλτως, στα διαβήματα που κρίνει δικαιολογημένα.

Ως παράβαση νοείται η εκ μέρους των κρατών μελών παραβίαση των υποχρεώσεών τους που απορρέουν από το κοινοτικό δίκαιο. Αυτή η παράβαση μπορεί να συνίσταται σε θετική πράξη ή παράλειψη. Ως κράτος νοείται το κράτος μέλος που παραβαίνει το κοινοτικό δίκαιο, ανεξαρτήτως της υπεύθυνης για την παράβαση αρχής - κεντρική, περιφερειακή ή τοπική.

Οποιοσδήποτε μπορεί να στραφεί κατά κράτους μέλους υποβάλλοντας καταγγελία στην Επιτροπή για να καταγγείλει ένα μέτρο (νομοθετικό, κανονιστικό ή διοικητικό) ή πρακτική αποδιδόμενα σε κάποιο κράτος μέλος τα οποία θεωρεί αντίθετα προς διάταξη ή αρχή του κοινοτικού δικαίου. Ο καταγγέλλων δεν χρειάζεται να αποδείξει την ύπαρξη εννόμου συμφέροντος προς ενέργεια· επιπλέον, δεν χρειάζεται να αποδείξει ότι θίγεται κατά κύριο λόγο και άμεσα η παράβαση την οποία καταγγέλλει. Υπενθυμίζεται ότι, προκειμένου μια καταγγελία να κριθεί ως παραδεκτή, πρέπει να καταγγέλλει παράβαση του κοινοτικού δικαίου από κάποιο κράτος μέλος. Προσδιορίζεται εξάλλου ότι οι υπηρεσίες της Επιτροπής μπορούν να εκτιμήσουν, υπό το φως των κανόνων και των προτεραιοτήτων που ορίζονται από την Επιτροπή για την κίνηση και τη συνέχιση των διαδικασιών λόγω παράβασης, το κατά πόσον πρέπει να δοθεί συνέχεια ή όχι σε μία καταγγελία.

Οποιοσδήποτε θεωρεί ότι κάποιο μέτρο (νομοθετικό, κανονιστικό ή διοικητικό) ή διοικητική πρακτική είναι αντίθετα προς το κοινοτικό δίκαιο καλείται, πριν υποβάλει καταγγελία στην Επιτροπή ή παράλληλα με αυτήν, να απευθυνθεί στις εθνικές διοικητικές ή δικαστικές αρχές (συμπεριλαμβανομένου του εθνικού ή περιφερειακού Διαμεσολαβητή ή και των διαθέσιμων διαδικασιών διαιτησίας και συμβιβασμού). Η Επιτροπή συμβουλεύει να χρησιμοποιηθούν τα υφιστάμενα στο εθνικό δίκαιο διοικητικά, δικαστικά ή άλλα μέσα προστασίας, πριν από την υποβολή καταγγελίας σε αυτήν, δεδομένων των προτερημάτων που μπορούν να συνεπάγονται για τον καταγγέλλοντα.

Καταφεύγοντας στα ένδικα μέσα που προσφέρονται σε εθνικό επίπεδο, ο καταγγέλλων θα πρέπει να μπορεί να επικαλεσθεί, γενικά, το δικαίωμά του κατά τρόπο πλέον άμεσο και προσωπικό (εντολή προς τη διοίκηση, ακύρωση εθνικής απόφασης, αποζημίωση) απ' ότι μετά από διαδικασία λόγω παράβασης που κινείται επιτυχώς από την Επιτροπή, η οποία μπορεί ενίοτε να διαρκέσει αρκετό χρονικό διάστημα πριν να καταλήξει. Π[racute]αγματι, πριν να προσφύγει στο Δικαστήριο, η Επιτροπή είναι υποχρεωμένη να ακολουθήσει ένα στάδιο επαφών με το συγκεκριμένο κράτος μέλος για να προσπαθήσει να επιτύχει το διακανονισμό της παράβασης.

Επιπλέον, η απόφαση για τη διαπίστωση παράβασης υποχρέωσης που εκδίδεται από το Δικαστήριο δεν παράγει αποτελέσματα επί των δικαιωμάτων του καταγγέλλοντος, επειδή δεν έχει ως συνέπεια τη ρύθμιση ατομικής κατάστασης. Επιβάλλει μόνο στο κράτος μέλος την υποχρέωση να συμμορωθεί με το κοινοτικό δίκαιο. Ιδιαίτερα για κάθε ατομική αίτηση αποζημίωσης, ο καταγγέλλων πρέπει να απευθυνθεί στα εθνικά δικαστήρια.

Οι ακόλουθες διοικητικές εγγυήσεις προβλέπονται υπέρ του καταγγέλλοντος.

α) Μετά την καταχώρηση της καταγγελίας στη Γενική Γραμματεία της Επιτροπής, σε κάθε καταγγελία που κρίνεται παραδεκτή θα χορηγείται ένας επίσημος αριθμός πρωτοκόλλου· αποδεικτικό παραλαβής το οποίο προσδιορίζει αυτόν τον αριθμό, ο οποίος θα πρέπει να αναφέρεται σε κάθε αλληλογραφία, απευθύνεται στη συνέχεια στον καταγγέλλοντα. Η χορήγηση αριθμού πρωτοκόλλου σε μία καταγγελία, δεν προδικάζει απαραίτητα την έναρξη διαδικασίας λόγω παράβασης κατά του εν λόγω κράτους μέλους.

β) Στο μέτρο κατά το οποίο οι υπηρεσίες της Επιτροπής θα αναγκασθούν να παρέμβουν στις αρχές του κράτους μέλους κατά του οποίου στρέφεται η καταγγελία, θα το πράξουν σεβόμενες την επιλογή που γίνεται από τον καταγγέλλοντα στο σημείο 15 του παρόντος εντύπου.

γ) Η Επιτροπή καταβάλλει προσπάθειες να αποφανθεί επί της ουσίας του φακέλου (έναρξη διαδικασίας λόγω παράβασης ή θέση του φακέλου καταγγελίας στο αρχείο) εντός δώδεκα μηνών από την ημερομηνία καταχώρησης της καταγγελίας στη Γενική της Γραμματεία.

δ) Ο καταγγέλλων ενημερώνεται προηγουμένως από την αρμόδια υπηρεσία, όταν αυτή προτίθεται να προτείνει στην Επιτροπή να αποφασίσει τη θέση του φακέλου στο αρχείο. Εξάλλου, οι υπηρεσίες της Επιτροπής θα τηρήσουν ενήμερο τον καταγγέλλοντος για τη διεξαγωγή της ενδεχόμενης διαδικασίας λόγω παράβασης.

(1) Η χήση του παρόντος εντύπου καταγγελίας δεν είναι υποχρεωτική. Η καταγγελία μπορεί να υποβληθεί στην Επιτροπή με απλή επιστολή, αλλά είναι προς το συμφέρον του καταγγέλοντος να συμπεριλάβει όσο το δυνατόν περισσότερο συναφείς πληροφορίες. Αυτό το έντυπο μπορεί να αποσταλεί με σύνηθες ταχυδρομείο στην ακόλουθη διεύθυνση: Commission des Communautés européennes

(à l'attention de M. le Secrétaire Général)

Rue de la Loi/Wetstraat 200 Β - 1049 Bruxelles

Αυτό το ίδιο έντυπο μπορεί επίσης να κατατεθεί σε ένα από τα Γραφεία της Επιτροπής στα κράτη μέλη. Ηλεκτρονική μορφή του ιδίου εντύπου μπορεί να αναζητηθεί στον κεντρικό υπολογιστή Internet της Ευρωπαϊκής Ένωσης (http://europa.eu.int/comm/sg/lexcomm). Προκειμένου μια καταγγελία να είναι παραδεκτή, πρέπει να καταγγέλλει παράβαση του κοινοτικού δικαίου από κάποιο κράτος μέλος.

(2) Ο καταγγέλων παρακαλείται να ενημερώνει την Επιτροπή για κάθε αλλαγή διεύθυνσης, καθώς επίσης για κάθε γεγονός ικανό να επηρεάσει την εξέταση της καταγγελίας.

(3) Εφιστάται η προσοχή του καταγγέλλοντος στο γεγονός ότι η αποκάλυψη της ταυτότητάς του από τις υπηρεσίες της Επιτροπής μπορεί, σε ορισμένες περιπτώσεις, να είναι απαραίτητη για την εξέταση της καταγγελίας.